Document ID: 32006R0699

32006R0699
L 121/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 699/2006 НА КОМИСИЯТА
от 5 май 2006 година
за изменение на приложение I към Регламент (ЕИО) № 2092/91 по отношение на условията за достъп на домашните птици до ограждения на открито
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2092/91 на Съвета от 24 юни 1991 г. относно биологичното производство на земеделски продукти и означенията им върху земеделските продукти и храните (1), и по-специално член 13, второ тире от него,
като има предвид, че:
(1)
Съгласно принципите на биологичното земеделие домашните животни следва да имат достъп до открити пространства или пасбища, когато климатичните условия позволяват това.
(2)
Настоящите правила относно биологичното производство предвиждат изключение от настоящия принцип за бозайници, когато общностни или национални изисквания, отнасящи се до специфични проблеми на здравето на животните, не позволяват достъп на тези животни до открити пространства. Въпреки това не се предвижда никакво изключение по отношение на домашните птици, отглеждани в биологично стопанство.
(3)
В светлината на настоящата загриженост за разпространението на инфлуенцата по птиците необходимо е да се вземат предвид превантивните мерки, които може да изискват домашните птици да останат на закрито. С оглед съгласуваността и яснотата, както и гарантирането на последователността на системата за органично производство на домашни птици, необходимо е да се позволи на производителите да държат своите домашни птици на закрито, без да загубят своя органичен статут, когато въз основа на законодателството на Общността с цел защита на общественото здраве или здравето на животните се предприемат ограничения включително ветеринарни ограничения, които не позволяват достъпа на домашните птици до открити пространства или пасбища.
(4)
Ограничаването на достъпа до ограждения на открито за домашни птици, които са свикнали на постоянен достъп до пространства на открито, може да засегне неблагоприятно тяхното благосъстояние. С оглед намаляване на негативното въздействие на такива мерки животните имат постоянен достъп до достатъчни количества груба храна и подходящ материал, позволяващ на всяка птица да поеме груба храна, да се чеше и да прави бани с прах според нуждите си.
(5)
Следователно Регламент (ЕИО) № 2092/91 следва да бъде съответно изменен.
(6)
Налице е спешна нужда от мерките, предвидени в настоящия регламент, като се има предвид, че ограничения вече се прилагат в някои от държавите-членки. Настоящият регламент следва да влезе в сила в деня на публикуването му в Официален вестник на Европейския съюз.
(7)
Мерките, предвидени в настоящия регламент, са в съответствие със становището на Комитета, създаден по силата на член 14 от Регламент (ЕИО) № 2092/91,
ПРИЕ НАСТОЯЩИЯ РЕГЛАМЕНТ:
Член 1
В приложение I, част Б от Регламент (ЕИО) № 2092/91 се добавя следната точка 8.4.7:
„8.4.7.
Независимо от разпоредбите, предвидени в точки 8.4.2 и 8.4.5, домашните птици могат да бъдат държани на закрито, когато се предприемат ограничения, включително ветеринарни ограничения, на основата на законодателството на Общността с цел защита на общественото или животинското здраве, които не позволяват или ограничават достъпа на домашните птици до заграждения на открито.
Когато домашни птици се държат на закрито, те трябва да имат постоянен достъп до достатъчни количества груба храна и подходящ материал с оглед посрещане на етологичните нужди на домашните птици.
Комисията прави преглед до 15 октомври 2006 г. за прилагането на настоящия параграф, и по-специално по отношение на изискванията за благосъстоянието на животните.“
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 май 2006 година.

Labels: 0
6